TIEDONANTAJA JA HALLITUSKYSYMYS 


— Opportunismin arvostelua — 


SKP:n kahdesta ryhmäkunnasta vain toinen osallistuu Miettusen 
"hätätilahallitukseen”. Saarislainen enemmistöryhmä on hallituk- 
sessa toteuttamassa Suomen työkansan elinehtoja kaventaväa po- 
litiikkaa. Hallituksen aikaansaannosten luettelo on kaunista 
iuettavaa: tulopoliittisen kurjistussopimuksen ja Liinamaan hal- 
lituksen kurjistusbudjetin läpiajaminen. Liikevaihtoveron halli- 
tus "torjui" korottamalla muita veroja ja maksuja, jotka kerätään 
vähävaraisilta. 


SKP:n taistolainen oppositio ei osallistu Miettusen hallitukseen 
ja arvostelee varsin kärkevästi "tovereidensa" saarislaisten 
hallituspolitiikkaa. Puolueen 17. edustajakokouksessa vuosi 
sitten taottu sopu ja yhtenäisyys ovat haihtuneet taivaan tuu- 
liin, ja tilalla on ennen näkemätön tora ja tukkanuottasilla 
olo, jossa herjoja ja vihjailuja ei säästetä. Mutta hallituskysy- 
mystä koskevien erimielisyyksien periaatteellista selvittämis- 
tä -kartetaan visusti. 


1ikä sitten on taistolaisten kanta hallituskysymykseen? Onko 
heidän näkemyksissään periaatteellisia eroja saarislaisiin näh- 
den? Pystyvätkö he esittämään periaatteellista kritiikkiä saa- 
rislaisten hallitukseen osallistumista vastaan? 


Vastaus on, että eivät. Taistolaisjohtajien periaatteellinen nä 
kemys siitä, milloin kaumuistit voivat osallistua porvarilliseen 
hallitukseen, on pohjimmiltaan sama - yhtä kamaa ja mar- 
xismille vieras kuin saarislaistenkin. 


On tietenkin hyvä, että taistolaiset arvostelevat SKP:n enem- 
mistöryhmän hallituksessa noudattamaa suurpääoman etujen mu- 
kaista politiikkaa ja saarislaisten avointa ja periaatteetonta 
luopumista hallitukseen menolleen aikaisemmin asettamistaan eh- 
doista. Mutta taistolaisjohtajien oma linja hallituskysymykses- 
sä on vähintäänkin yhtä periaatteetonta vilpistelyä kuin saa- 
rislaistenkin - ellei pahempaa. 


Taistolaisjohtajat ovat hallituskysymystä käsitellessään esiin- 
tyneet ikäänkuin heidän periaatekantansa olisi sama kuin oli 
Leninin ja vimitrovin - sama kuin kommunistisen liikkeen enti- 
nen kanta. Taistolaisjohtajien mukaan kammunistit voisivat 
osallistua hallitukseen sellaisissa suhteellisen rauhallisissa 
yhteiskunnallisissa oloissa, mitkä vallitsevat nykypäivän Suo- 
messa. 


Kuitenkin he aivan hyvin tietävät, että tällainen näkemys on 
jyrkästi vastakkainen sille, mitä Lenin ja Dimitrov esittivät. 


Se on myös päinvastainen kuin SKP:n periaatekanta vielä 40- 
luvulla, vaikka SKP silloin käytännön politiikassaan noudatti- 
kin virheellistä linjaa. 


LENIN JA DIMITROV HALLITUKSEEN OSALLISTUMISESTA 


Leninin ja Dimitrovin kanta oli lyhyesti se, että kommunistit 
eivät saa osallistua porvarilliseen hallitukseen muulloin, kuin 
sellaisissa yhteiskunnallisissa oloissa, joissa aseiden jakami- 
nen työläisille on ajankohtaista. 


Lenin määritteli hallituksen, johon osallistuminen on periaat- 
teessa sallittua kanmunisteille, seuraavasti: 
"Alkuperänsä ja perusluonteensa puolesta tulee tämän 
hallituksen olla kansankapinan elin." 
(Teokset, 9. osa, s. 13). 


On täysin kiistatonta, että Leninin mukaan kamministien osallis- 
tumista hallitukseen kapitalismin vielä vallitessa voidaan 
ajatella vain sellaisen vallankumouksellisen kriisin vallites- 
sa, jolloin hallitusta voidaan käyttää työväenluokan aseistami- 
seen (kts. tarkemmin Leninin teokset osa 5, s. 345, osa 8, s. 
288, osa 9, s. 13-17). 


Dimitrovin mukaan kammnistit voivat osallistua hallitukseen 
myös torjuttaessa fasismin valtaannousua. Hänkin kytki halli- 
tukseen osallistumisen työväenluokan aseistamiseen. Arvostelles- 
saan kuuluisassa puheessaan Komintemin 7. kongressissa 1935 
opportunistoja munisterisosialismista ja ministerikammunismis- 
ta hän painotti seuraavaa: 
"Mutta osallistuessaan hallitukseen kammunistien olisi 
pitänyt käyttää asemiaan ennen kaikkea proletariaatin 
aseistamiseen." 
"Toverit, me vaadimme jokaiselta yhteisrintamahallituk- 
selta kokonaan toisenlaista politiikkaa. tle vaadimme 
siltä, että se toteuttaa määrättyjä, tilannetta vastaa- 
via vallankumouksellisia perusvaatimuksia, esim. tuo- 
tannon kontrollin, poliisin hajottamisen, ja sen vaih- 
tamisen aseelliseen työväenmiliisiin, jne.." 
(Dimitrov: Työväenluokan yhtenäisyys ja kansanrintama 
fasismia vastaan, SOL:n kirjasarja 1, s. 94-95, alle- 
viivaukset meidän). 


SKP ENNEN 


Myös SKP:n entinen kanta hallituskysymyksessä pohjautui marxis- 
mi-leninismiin, Leninin ja Dimitrovin sanoihin. SKP:n entinen 
johtohenkilö Matti Janhunen kirjoitti "Kamunistissa" 3/44, 
että kammunistisen puolueen osallistuminen hallitusvastuuseen 
kapitalistisessa yhteiskunnassa 
"... on mahdollista vain poliittisen kriisin oloissa, 
kun hallitsevat luokat eivät kykene selviytymään taan- 
tumuksen vastaisesta joukkoliikkeen noususta. Se on 
mahdollista vain fasistisen vallan kukistamisprosessissa 
ja luvallista vain siihen tähtäävän toiminnan tukemis- 


pyrkimyksessä." (Alleviivaukset meidän). 


Edelleen "Kamministin" 11/47 pääkirjoituksessa todettiin näin: 
"Mikä ero on sosialidemokratian ja karmunistien suh- 
teessa porvarilliseen hallitukseen. Ero on hyvin oleel- 
linen ja suuri. Kommnistien osallistuminen porvarilli- 
seen hallitukseen on kiinteästi kytketty fasismin- ja 
taantumuksenvastaisen joukkoliikkeen nousukauteen. Sos. 
demit ovat osallistuneet porvarillisiin hallituksiin 
ns. nommaalisina aikoina..." (Alleviivaus meidän). 


On päivänselvää, että niin saarislaisten kuin taistolaistenkin 
kanta hallituskysymykseen on aivan erilainen kuin SKP:n perin- 
teinen, Leniniin ja Dimitroviin pohjautunut linja. Tämä osoit- 
taa, että Sinisalo yhtä hyvin kuin Saarinen on revisionisti: 
yrittäessään verhoutua puheissaan marxismi-leninismiin he mo- 
lemmat teoissa luopuvat avoimesti niistä tieteellisen sosialis- 
min kannoista, jotka ovat porvaristolle kaikkein epämieluisim- 


pia. 


PERIAATELINJANA EPÄREHELLISYYS 


Toinen asia on sitten se, että he eivät rohkene edes tunnustaa 
tätä jäsenistölleen. Tämä osoittaa sen, että kumpikaan heistä 
ei ole missään nimessä mikään kamunisti vaan pelkästään tyy- 
pillinen opportunisti. Heidän politikoimisensa perustuu peri- 
aatteettamuuteen ja epärehellisyyteen; pohjimmiltaan he eivät 
politikoi työväenluokan etujen vuoksi vaan aman asemansa, 
maineensa, valtansa ja uransa tähäen. 


Jollei näin olisi he tietysti tunnustaisivat todeksi sen, mikä 
on sitä yhtä selvästi kuin 1+1=2, eli sen että SKP:n nykyinen 
kanta hallituskysymyksessä on olennaisesti vastakkainen Leninin 


linjalle. 


Tiedonantajan kannattajia ei ole nykyisessä hallituksessa. Sil- 
ti he olivat aivan valmiit sinne menemään. Viime syksynä Tie- 
donantajassa todisteltiin jatkuvasti sitä, miten kammnistit 
voivat osallistua "periaatteessa" hallitukseen nykyisen kal- 
taisissa olosuhteissa. Kaiken lisäksi Tiedonantajassa säännöl- 
lisesti väitettiin tämän olevan Leninin mukaista! Saman tekee 
Sinisalo kirjassaan "Kanmnistin puheenvuoro" (pitäisi tie- 
tysti olla: revisionistin puheenvuoro). 


Suamen työväenliikkeessä Leniniä ei varmastikaan ole koskaan 
vääristelty törkeämmin, härskimmin ja avoimemmin kuin mitä Si- 
nisalo ja Tiedonantaja tekevät hallituskysymyksen kohdalla. 


"Taistolaiset" johtohenkilöt eivät tietenkään käytä suoria lai- 
nauksia Leniniltä, kun he yrittävät puolustella ministerikan- 
munismiaan. He väittävät epämääräisesti vain, että Leninin mu- 
kaan on "periaatteessa sallittua" hallitukseen osallistuminen 
"poliittisen kriisin oloissa". Tämä on enemmän kuin pelkkää 
"muunnettua totuutta". Asiallisesti ottaen se on 100 % vale ' 
eikä mikään muu. "Karmunisti" Taisto Sinisalo valehtelee tie- 


toisesti jäsenistölleen puolustellessaan ministerikammunismia, 
Kuten edellä on osoitettu, Lenin ei tarkoittanut minkälaista 
poliittista kriisiä tahansa, vaan nimenomaan vain sellaista 
vallankumouksellista kriisiä, jolloin hallitusta voidaan käyt- 
tää työväenluokan aseistamiseen. 


LENINIÄ UUTEEN USKOON SITAATTIVÄÄRENNÖKSIN 


Ainoastaan kahdesti ovat taistolaiskynäilijät viime aikojen 
kirjoituksissaan vedonneet lainauksiin Leniniltä. Ensimmäisellä 
kerralla he vääristelivät avoimesti Leninin sanoja, toisella 
kertaa he irroittivat Leninin hallitukseen osallistumista kä- 
sittelevän kohdan kokonaan niistä konkreettisista ehdoista, jois- 
sa Lenin piti tätä osallistumista mahdollisena. 


Ensimmäisen kerran taistolaisteoreetikot vetosivat Leniniin 
viime syksynä ennen SKP:n hallitusseikkailun alkua Tiedonanta- 
jassa julkaistussa kolmiosaisessa artikkelissa. Kirjoittaja, 
Marjut Helminen, lainaa Leninin ajatuksen parlamentarismista: 


"Sosialidemokratia pitää parlamentarismia (osallistu- 
mista edustajain kokouksiin) eräänä proletariaatin val- 
mistamisen, kasvattamisen ja itsenäiseksi luokkapuolu- 
eeksi järjestämisen keinona, eräänä työväen vapautta- 
misen puolesta käytävän poliittisen taistelun keinona." 
(Lenin, Sosialidemokratia ja vaaliliitot, Teokset 11. 
osa, s. 263, alleviivaus meidän). 


Ydin löytyy alleviivatuista kohdista. Lenin tarkoitti parla- 
mentarismilla osallistumista parlamenttien, kansanedustuslai- 
tosten vaaleihin ja toimintaan. Tiedonantajan kirjoittajalla 
oli omat tarkoitusperänsä. Hän nimittäin oli jättänyt sitee- 
raamastaan kohdasta alleviivatut sanat pois. Ja sen jälkeen hän 
alkoi lasketella seuraavanlaista tekstiä; 


"Hallitus kuuluu porvarillisen parlamentarismin pii- 
riin ja siksi vallankumouksellisen parlamentarismin pe- 
riaatteet koskevat myös meidän osallistumistamme si1i- 
hen." (Marjut Helminen, Kommunistit ja hallituskysy- 
mys, Ta 178/75). 


Leniniä -väärentämällä Helminen yritti saada eduskuntatyöhön ja 
hallitukseen osallistumisen periaatteessa samanarvoisiksi ja 
siis hallitukseen osallistumisen yleensä, olosuhteista riippu- 
matta hyväksyttäväksi. Lenin uli sitä mieltä, että eduskyn- 
tatyöhön, parlamenttiin, oli mahdollista ja välttämätöntä osal- 
listua'määrättyjä poikkeuksellisia tilanteita lukuunottamatta, 
kun sen sijaan hallitukseen oli mahdollista osallistua vain 


määrätyissä, poikkeuksellisissa olosuhteissa. 
URHO JOKINEN LENININ KIMPUSSA 


Toisen kerran viime aikoina muuan taistolaiskynäilijä vetosi 
Leniniin kirjoittaessaan ylhäällä tapahtuvan taistelun (=halli- 
tukseen osallistuminen) yhdistämisestä alhaalla, joukkojen ta- 


solla tapahtuvaan taisteluun. Hän puolusti hallitukseen osallis- 
* tumista vetoamalla siihen, että myös Lenin puhui ylhäältä käsin 
tapahtuvan taistelun yhdistämisestä alhaaltakäsin tapahtuvaan 
taisteluun. Leniniltä hänelle kelpaa seuraava lainaus: 


* "On propagoitava ylhäältäkäsin tapahtuvan toiminnan 
ajatusta, valmistauduttava mitä tarmokkaimmin hyökkäys- 
toimiin ja tutkittava tällaisten toimien ehdot ja muo- 
dot. Puolueen edustajakokouksen päätöslauselmissa ase- 
tetaan näistä ehdoista etutilalle kaksi ehtoa: 
ens.mmäinen koskee muodollista puolta sosialidemokratian 
osallistumisessa väliaikaiseen vallankumoushallitukseen 

+ (puolueen tiukka valvonta valtuutettuihin nähden) ja 
toinen - itse tämän osallistumisen luonnetta (ei ole 
hetkeksikään päästettävä näkyvistä täydellisen sosia- 
listisen kumouksen päämäärää) ." (Lenin, Sosialidemokra- 
tian kaksi taktiikkaa demokraattisessa vallankumoukses- 
sa, Valitut teokset 2. osa, s. 22-23). 


Lainattuaan tämän kirjoittaja, Tiedonantajan päätoimittaja, Ur- 

ho Jokinen, jatkoi: 
"vaikka Venäjällä oli tuolloin myös poliittisesti ke- 
hittynyt vallankumouksellinen tilanne, eivät Leninin 
tästä asiasta esittämät näkökohdat ja ehdot hallituk- 
sessa toimimiselle ole tarpeettomia meidän tehtäviämme 
ajatellen." (Urho Jokinen, Kommunistit ja hallitus, 
Soihtu 1/76, s. 11). 


Ja niin kumottiin Lenin jälleen kerran "leniniläisesti"! Jokinen 
yritti esittää, että vallankumouksellinen tilanne vallitsi Ve- 
näjällä "sattumalta" samaan aikaan, kun hallitukseen osallistu- 
minen tuli ajankohtaiseksi. Tämä on silkkaa vääristelyä. Sillä 
olennaista Leninin käsityksessä oli juuri se, että vallitsi val- 
lankumouksellinen tilanne. Se oli edellytys sille, että hallituk- 
seen osallistumista saatettiin edes harkita. Kamunistit saat- 
toivat Leninin mukaan osallistua "toimintaan ylhäältäkäsin” 

(ts. hallitukseen) vain jos hallitus oli "alkuperältään ja:pe- 
rusluonteeltaan" "kansankapinan elin". (Lenin, sama, s. 20). 


Jokinen väittää silti, etteivät Leninin ehdot "ole tarpeetto- 
mia" meidän aikanamme. Mitkä sitten olivat Leninin muita ehtoja? 


"Joka tapauksessa olemme velvollisia vaikuttamaan väli- 
aikaiseen vallankumoushallitukseen alhaaltakäsin. Voi- 
dakseen painostaa alhaaltakäsin proletariaatin täytyy 
olla aseistettu - vallankumouksen ajankohtana asiat 
kehittyvät näet erittäin nopeasti suoranaiseksi kansa- 
laissodaksi — ja sosialidemokratian (tarkoitti Leninin 
aikana kommunisteja, toim. huom.) johtama." (Lenin, 
sama, s. 23). 


Vain vallankumouksellisessa tilanteessa ja aseistetun työväen- 
luokan painostaessa saattoi hallitus todella noudattaa työvä- 
enluokan etujen mukaista politiikkaa. 


OPPORTUNISMIN ARVOSTELUA OPPORTUNISTISELTA PERUSTALTA 


Kun linja hallitukseen osallistumiseen lepää niinkin heikolla 
perustalla kuin Jokisella, ei ole ihme, että hän tekee seu- 
raavanlaisen johtopäätöksen: 
",.. ei-sosialistiseen hallitukseen meno on aina enem- 
män tai vähemmän kokeilua. Puolue siis voi - ja sen 
tuleekin — kokeilla, jos se katsoo olevan myönteisiä 
mahdollisuuksia." (Jokinen, sama, s. 11). 


Hyvästi periaatteellisuus! Hallitukseen wi mennä milloin vain 
kokeilemaan! Eihän sitä koskaan tiedä, miten anteliaalla tuu- 
lella hallitseva monopolipääoma sattuu olemaan! 


Taistolaisjohdon kanta hallituskysymykseen on täysin Leninin 
vastainen, läpeensä periaatteeton ja revisionistinen. Siksi se 
ei pysty myöskään arvostelemaan periaatteelliselta kannalta 
saarislaisten hallituksessaoloa. Jokinen kyllä yrittää par- 
haansa. llyväksyttyään periaatteessa "kokeilun" hän jatkaa saa- 
rislaisten hallitukseen osallistumista tarkoittaen: 


"Nyt sen sijaan kaikki yksimielisesti totesivat, että 
vaikka hallitukseen mennään, talouspoliittinen linja 
ei muutu. Lähdettiin siis kokeilun avulla hakemaan 
kehnoa tulosta. Mitä kokeilua se sellainen on? Erityi- 
sesti on tähdennettävä, että kokeilu ilman sovittuja 
ehtoja on kokeilua työläisten ja muiden työtätekevien 
etujen kustannuksella." (Jokinen, sama, s. 11-12). 


Tässä Jokinen valehtelee. Sillä saarislaiset lähtivät "kokei- 

lemaan" uskoen, että on olemassa "myönteisiä mahdollisuuksia". 
(Ja sehän on Jokisen mukaan luvallista!) Näin perusteli halli- 
tukseen osallistumista SKP:n puheenjohtaja Saarinen: 


"Olen ajatellut, niinkuin moni muukin toveri, että hal- 
lituksesta käsin voitaisiin vähemmistöasemasta huoli- 
matta saada aikaan työväenluokan ja vähävaraisten 
etujen kannalta myönteisiäkin ratkaisuja, enemmän ehkä 
kuin oppositiosta." (Saarinen, puhe keskuskomiteassa 
30.11., Kansan Uutiset 1.12.-75). 


AIKAISEMMAN KOKEILUN TULOKSIA 


Jokisen yritys tehdä "kokeilulinjaansa" poriaatteelliseksi 
sillä perusteella, että ei halua "kokeilla ilman ehtoja" on 
pelkkää viisastelua. Sillä "kokeilihan" SKP hallituksessaoloa 
sekä 40-luvulla että 60-luvulla "ehdoilla", ts. SKP:n, SDP:n 
ja maalaisliitto/keskustapuolueen kanssa yhteisesti hyväksytyn 
ohjelman pohjalta. 


Molemilla kerroilla hallitusvierailu päättyi SKP:lle surkeaan 
vaalitappioon. Vuoden 1970 eduskuntavaaleissa SKDL:n äänimäärä 
ramahti vuoden -66 21,2 %:sta 16,6 %:iin. Samanaikaisesti ven- 
namolaisten äänimäärä nousi räjähdysmäisesti. Tällainen tyy- 


tymättömyyden purkaus ei ole lainkaan kummallista, kun muistel- 
laan 60-luvun "kansanrintama"-hallitusten aikaansaannoksia. 


VAISTOLAISJOHTO SALAA SDP:n JA KEPU:N LUOKKALUONTEEN 


Myös taistolaiset ministeri-"kommunistit" osallistuivat 60- 
luvun "kansanrintama"hallituksiin. Taistolaiset ovatkin joutu- 
neet myöntämään, että "näiden hallitusten politiikka suosi kapi- 
talisteja ja sysäsi äänestäjät oikeiston vikutuspiiriin". Kui- 
tenkaan he eivät koskaan ole tehneet mitään periaatteellista 
itsekritiikkiä 60-luvun hallituksiin osallistumisestaan. Heidän 
mukaansa konmunistien on periaatteessa täysin mahdollista mennä 
porvarilliseen hallitukseen senkaltaisessa yhteiskunnallisessa 
tilanteessa, mikä vallitsi 60-luvun ja vallitsee tämän päivän 
Suomessa, sekä ajaa hallituksesta käsin työväenluokan etujen 
mukaista politiikkaa. Edellytyksenä vain on, että SDP ja Kepu 
suostuvat muuttamaan politiikkansa suuntaa ja hyväksymään mo- 
nopolien vastaisen ohjelman. Ja taistolaisjohto pitää sitä täy- 
sin mahdollisena. 


Tämä on enemmän kuin poliittista tyhmyyttä, naiiviutta - subjek- 
tiivista idealismia. 


Sellaisia puolueita kuin SDP ja Kepu ei tietysti koskaan voida 
saada suurpääanan vastaisen ohjelman taakse käytännössä, koska 
ne ovat aina olleet tiukasti sidoksissa suurpääamaan. Tämä oli 
Leninin ja kamunistisen liikkeen perinteinen kanta, ja sen on 
historia osoittanut oikeaksi. 


(Joskus Chile ja Itä-Euroopan kansandemokratiat otetaan esi- 
merkeiksi siitä, miten demarien linja voi muuttua kapitalismin 
vastaiseksi. Tämä on typerää, eikä vastaa historiallisia tosi- 
asioita. Allenden hallitus oli ensinnäkin kansallinen eikä 
kapitalismin vastainen. Toiseksi sen linja - sokea usko ns. 
parlamentaariseen tiehen - teki mahdolliseksi vastavallanku- 
mouksen verisen voiton ja konmunistien joukkoteurastukset. Itä- 
Euroopassa Puna-armeija murskasi vanhan valtiokoneiston ja työ- 
väenluokka aseistettiin. Näin käytännössä zosialidemokraattiset 
illuusiot kumottiin. Kun työväenpuolueet Puolassa, Unkarissa ja 
Itä-Saksassa sen jälkeen yhtyivät, se tapahtui marxilais-leni- 
niläiseltä, Dimitrovin -39 määrittelemältä pohjalta: proleta- 
riaatin diktatuurin ja demokraattisen sentralismin pohjalta.) 


Tässä tilanteessa - kun taloudellinen kriisi pahenee, kun suur- 
pääoma pyrkii sysäämään kaikki sen seuraukset työväenluokan 
kannettavaksi, ja kun mitään iskukykyisiä hallituspolitiikan 
(sehän juuri eikä mikään muu ajaa suurpääoman tahdon läpi) vas- 
taisia joukkoliikkeitä ei esiinny - SDP ja Kepu eivät tietenkään 
suostu tekemään missään olennaisessa kysymyksessä minkäänlaisia 
myönnytyksiä suurpääoman etujen mukaiselta linjalta. 


SDP:n ja Kepun kannatus on pysynyt viime vuosina samana tai kas- 
vanut vähän. Minkäänlaista tuntuvaa niiden vastaista painetta 


e! ole alhaalla syntynyt. Mahdollisuuksia kyllä olisi, mutta 
vastuun tästä kantaa yksinamaan SKP:n johto. 


Tässä tilanteessa on enemmän kuin poliittista tyhmyyttä olettaa, 
että SDP ja'Kepu voisivat edes hallitusohjelmassa asettua suur- 
pääoman vastaisille linjoille (puhumattakaan sitten käytännön 
hallituspolitiikasta). Asiallisesti tuo ei merkitse mitään muu- 
ta kuin SDP:n ja Kepun porvarillisen luokkaluonteen tietoista 
hämärtämistä, työläisten luokkatietoisuuden heikentämistä. Suur- 
pääoman vastaiset joukkoliikkeet eivät voi voimistua, ne eivät 
voi kohota poliittiselle tasolle muuten kuin vain sitä mukaa 
kun SDP:n politiikan sisältö, sen luokkaluonne ja pyrkimyk- 

set alkavat paljastua. 


OLISIKO POLITIIKAN SUUNTA MUUTTUNUT 10 PÄIVÄSSÄ? 


Sinisalo oli valmis periaatteessa astumaan Miettusen hallituk- 
seen. Hän pyysi vain 10 päivää lisäaikaa sitä muodostettaessa, 
jotta hallitusohjelmasta olisi voitu neuvotella. Olisi typerää 
luulla Sinisaloa niin typeräksi, että hän todella olisi uskonut 
SDP:n johdon muuttaneen politiikkaansa. Mitään SDP:n vastaista 
tuntuvaa painetta alhaalta päin ei esiintynyt. Siksi SDP:n ei 
ollut mikään pakko antaa myöten edes osakysymyksissä, edes hal- 
lituslupauksissa, ja siksi se ei sitä tietysti tehnytkään. 


SDP:n politiikan vastaista joukkoliikettä saadaan syntymään vain 
paljastamalla SDP:n luonne: osoittamalla että SDP myöntyy vain 
pakon edessä ja silloinkin vain osakysymyksissä (ja jos mah- 
dollista vain sanoissa) suurpääoman vastaisiin toimiin. Pyytä- 
mällä 10 päivää lisää neuvotteluaikaa Miettusen hallitusta muo- 
dostettaessa Sinisalo levitti sellaisia harhaluuloja, että 
SDP:n johto noin vain saattaisi ryhtyä suurpääaman vastaisiin 
tekoihin. Tätä Sinisalo ei varmasti tehnyt henkilökohtaisen 
tyhmyyden tai poliittisen naiiviuden vuoksi, vaan siksi, että 
hän tietoisesti tahtoo levittää harhaluuloja ei ainoastaan hal- 
'lituksen asemasta vaan myös SDP:n luonteesta. Tämä johtuu sii- 
tä, että Sinisalon elämänkaaren kukoistus riippuu kuitenkin 
paitsi, Kremlin tahdosta ja toivomuksista, niin myös ynteistyö- 
pyrkimysten edistymisestä SDP:n kanssa. 


Rivijäsentaistolaiset ovat tavallisesti perin huonosti selvillä 
Leninin hallituskannasta samoin kuin amien johtomiestensä ai- 
keista ja toilailuista yleensäkin. Monet taistolaiset työläis- 
toverit luulevat todella, että Sinisalo ei olisi ollut peri- 
aatteessa valmis menemään nykyiseen hallitukseen. Valitettavas- 
ti Suomen työväenluokan monet parhaat ainekset uskovat vielä 
Taisto Sinisaloa, kun hän vakuuttaa olevansa leniniläisillä lin- 


joilla. 
SKP:n KOKO PÄÄLINJA VIRHEELLINEN 


Taistolaisen liikkeen - samoinkuin koko SKP:n - marxismin 


vastainen kanta hallituskysymykseen liittyy läheisesti sen 
virheelliseen poliittiseen päälinjaan. SKP:n johdon elättele- 
mien harhakuvitelmien mukaan hallitukseen osallistumalla voi- 
taisiin vähitellen rajoittaa suurpääaman valtaa ja muuttaa Suo- 
men valtiomonopolistinen kapitalismi "monopolien vastaiseksi 
demokratiaksi", joka olisi sosialismiin johtava välivaihe. Tätä 
teoriaa "monopolien vastaisesta demokratiasta" revisionistit 
yrittävät perustella mm. viittaamalla Komintemin teeseihin 
kansanrintamataktiikasta ja kommunistien osallistumisesta por- 
varillisiin hallituksiin. Dimitrov totesi tällaisista yrityk- 
sistä yksiselitteisesti: 


"Oikeisto-opportunistit... yrittivät tämän tunnuksen 
("työväenhallitus") avulla muodostaa erityisen "demok- 
raattisen väliasteen" porvariston ja proletariaatin dik- 
tatuurin välille herättääkseen työläisissä harhakuvia 
siitä, että rauhallisella parlamentaarisella kävelyllä 
voidaan siirtyä yhdestä diktatuurista toiseen. Tätä 
valheellista "väliastetta" he nimittivät myös "siirty- 
mismuodoksi" ja vieläpä vetosivat Leniniinkin! Mutta 
tämä huijaus oli helppo paljastaa: Leninhän puhui siir- 
tymis- ja lähestymismuodosta "proletaariseen vallanku- 

ukseen", ts. porvariston diktatuurin kukistamiseen, 
eikä mistään välimuodosta porvariston ja proletaarisen 
diktatuurin välillä.” (Dimitrov, s. 95-96, alleviivauk- 
set meidän) 


"Monopolien vastaisen demokratian" teoria on läpikotaisin mar- 
xismi-leninismin vastainen, eikä sille löydy minkäänlaista vah- 
vistusta historiasta tai nykypäivän maailmasta. 


Perusero marxismin ja revisionismin sekä todellisten kommnisti- 
en ja sosialidemokraattien välillä on aina ollut siinä, voidaan- 
ko pääanan valta murtaa asteittaisella uudistusprosessilla vai 
onko sitä varten välttämätöntä murskata porvarillinen valtioko- 
neisto ja perustaa työväenvalta uudelta pohjalta. Marxismin mu- 
kaan valtiovalta on aina jakamattamasti yhden luokan käsissä, 
eikä työväenluokka voi käyttää porvarillista valtiokoneistoa ami- 
en tavoitteittensa toteuttamiseen. Lenin totesi, että valtiam- 
nopolistisen kapitalismin ja sosialismin välillä ei voi olla mi- 
tään välivaiheita. 


Nyky-SKP on siis astunut sosialidemokraattiselle tielle siinä ky- 
symyksessä, mikä oli alunperin tärkein vedenjakaja revisionismin" 


ja leninismin välillä. SKP on luopunut marxismin tärkeimmästä val- 
lankumouksellisesta periaatteesta. 


VAIN MLR VALLANKUMOUKSELLISELLA LINJALLA 


Tiedonantajaliike ei ole mikään vallankumouksellinen vaihtoehto 
SKP:n enemmistöryhmän hallituksessa harjoittamalle luokkayhteis- 
työpolitiikalle. Taistolaisjohdon oppositiopolitiikka on luon- 


teeltaan vain taktista. Loppujen lopuksi he ovat periaatteessa 
aivan yhtä valmiita menemään porvarilliseen hallitukseen, kuin 
enemmistöryhmäkin. Olivathan taistolaisministerit mukana 60-luvun 
lopun ”kansanrintamahallituksissa". Taistolaisjohtajien on tie- 
tenkin c)lut pakko todeta 60-luvun hallitus"kokeilun” hyödyttä- 
neen suurpääanaa, mutta mitään periaatteessa väärää he eivät ole 
näkevinään osallistumisessaan noihin hallituksiin. 


Kaikkein vastenmielisimtäksi taistolaisjohtajien esiintymisen 
tekee heidän härski vilpistelynsä, kun he naama peruslukemilla 
väittävät, että heidän kantansa hallituskysymykseen on sama 
kuin kammunistien perinteinen kanta, sama kuin Leninin ja Di- 
mitrovin. Tällaisella esiintymisellä ei ole mitään tekemistä 
periaatteellisuuden kanssa, vaan siinä tulee esiin koko tiedon- 
antajaliikkeen todellinen perusluonne: opportunismi. 


Tiedonantajaliike ei voikaan tarjota mitään vallankumouksellista 
vaihtoehtoa, sen enempää hallituskysymyksessä kuin missään muus- 
sakaan kysymyksessä, sillä se on luonteeltaan opportunistinen - 
revisionistinen - liike, eikä kammnistinen liike. 


Ainoaa vallankumouksellista vaihtoehtoa tämän päivän Suomessa 
edustavat Suamen Marxilais-Leniniläiset Ryhmät (MLR). MLR on 
nuori ja vielä pieni järjestö, mutta me olemme joka tapauksessa 
ainoa poliittinen järjestö Suamessa, joka puolustaa kansainväli- 
sen kaummistisen liikkeen perinteisiä ja monta kertaa oikeiksi 
todettuja käsityksiä, niin hallituskysymyksessä kuin kaikissa 
muissakin politiikan ja ideologian kysymyksissä. 


MLR puolustaa myös SKP:n entisiä, oikeita ja vallankumouksellisia 
näkemyksiä. Niitä näkemyksiä, joista SKP on nykyään lopullisesti 
luopunut muututtuaan revisionistiseksi luokkayhteistyöpuolueeksi, 
- puolueeksi, jonka "kammunisti"ministerit ja muut karriääripo- 
liitikot kilpailevat asemasta, maineesta ja vaikutusvallasta 
tässä yhteiskunnassa siinä kuin muutkin porvarilliset poliitikot. 

